حطيت العفش في السيارة بعد التعب هذا كله وكانت الساعة حدود 16:30 بتوقيت النمسا .. ركبت رفيق الدرب (مستر جارمن) شغلت السيارة توجهت الى المخرج الا كرت الخروج من المواقف مو موجود في السارة .:4:. دور يا ولد يمين يسار فوق تحت في الشنطة مافي شي .. وارجع يا ابو روين للمكتب مرة ثانية واقول للموظفة ابغى كرت الخروج من المواقف .. طبعا بكل برود قالت لي (اوه ام سوري .. تيك ات) قلت في قلبي (هاتي البطاقة الله يرجك) وارجع للمواقف والحمد لله اخذت السيارة وخرجت من المطار الساعة 16:55 تقريبا .. قلت لصديقي (مستر جارمن) وصلنا للفندق و قالي (ابشر طال عمرك ما طلبت حاجة) ..